
Inceulcatur Obligatio applicandi Missam pro populo abrogatis quoq. festis, 


Vigore Constitutionis p. m. Urbani VIII. Papē de ldibus Sept. 1642 ex precepto colendi 
erant dies festi prieter dies Dom. totius anni et prster festa adhue vigentia hac in Diccesi sequentes 
19. 1. S. Mathiz 24. aut 25. Feb. 2. S. Josephi Sponsi 19. Mart. 3. Feria III. Resurectionis D. N. 
J. C. 4. SS. Philippi et Jacobi 1. Maji. 5. Inventionis S. Crucis 3. Maji. 6. Feria III. Pentec. 7. 
Nativitatis S. Joan. Bapt. 24. Jun. 8. S. Jacobi Ap. 23. Jul. 9. S. Annæ 26. Jul. 10. S. Laurentii M. 
10. Aug. 11. S. Bartholomei Ap. 24. Aug. 12. S. Mathei Ap. 21. Sept. 13. SS. Simonis et Judae 
28. Oct. 14. S. Andrez Ap. 30. Nov. 15. S. Thom: Ap. 21. Dec. 16. S. Joannis Ap. 27. Dec. 17. 
SS. Innocentium.28. 18. S. Silvestri Pap. et Conf. 31. Xb. et 19. dies Solennitatis Patroni principalioris in 
quacumq. parochia... atq. his diebus utpote festis populus ad sacra audienda convenire, Parochus vero et 
quicumq. curam animarum gerens, ipsemet, nisi impeditus canonice, Missæ Sacrificium pro populo ap- 
plicare tenebatur. Memorata festa a. 1771. Papa piz recordationis Clemens XIV. abrogavit, absolvitq. 
fideles ab obligatione audiendi Miss: sacrum, ac veniam concessit in servilia opera incumbendi... ve- 
rum nullatenus animarum Curatores ab officio sacrum pro populo offerendi exemit. Nihilominus succes- 
su temporis iam dies abrogati, quam ipsa obligatio juvandi parochianos sacrificii Miss: thesauro in 
oblivionem abiere. Percepto tristi de tanta beneficiorum privatione nuntio SS. Papa Noster, Pius IX. 
Epistolam ad totius orbis Episcopatum encyclieam sub 3. Maji a. c. dare unumq. ejus exemplar hor- 
sum submittere dignatus est, cujus Copiam fidelem infra impressam Vobis Venerabiles in Xto Fratres! 
communicare haud tardamus. Ejus tenore locuplete atientio nostra inter alia non solum ad sublimitatem 
et donorum ubertatem Sacrificii N. F. ad solennissimam ejus cum interiori Sacrificantis munditia cele- 
brationem; ad obligationem offerendi quoq. hostiam hanc salvificam pro populo diebus abrogatis supra 
memoratis, &c. sed ad erudiendos etiam Xtifideles de sanctitate tam admirabilis sacrificii, ac fonte be- 
nedictionis semper scaturiente; ad excitandos parochianos de capessenda exinde salute per ejus fre- 
quentiam multiplici excitatur. Exinde quoq. notitiam capietis de gratia dispensationis a preterita. officii 
applicandi Missam pro populo festis sublatis omissione; nec non de via consequendi relaxationem pro 
futuro gravibus ex causis. Demum in illa solicitudo Nobis imponitur, Vos Venerabiles Fratres! ad co- 
lendam morum integritatem, ad indefessam fidelium instructionem, ad curandum divinum cultum ac 
decorem Domus Dei, ad stabiliendam Vestram Vestrorumq. salutem... indesinenter flectendi. 

Quibus qua introductione ad ipsam Encyclicam premissis obtestamur Vos Dilectissimi! ut 
paternam Vigilantissimi Christi in. terris Vicarii Pii IX. vocem cum filiali venerationis affectu ex ipso 
Ejus tenore percipere atq. eam, quin exhortationem preterea specialem ad Vos emiltamus, religiosis- 
sime exequi studeatis. Agnoscatis S. Matris Esiæ obsecrationem multiplicem, quatenus fideles sibi a 
Dno commissos non pabulo solum doctrinæ ccelestis pascatis et Sacramentorum virtute exornetis ac 

conforietis: verum precibus quoque, et in specie psalmodix Officii divini seu Breviarii concentibus 
quotidie, ad quod officium sub reatu peccati mortalis nee non amissione portionis e reditibus pro ra- 
tione omissionis aut temporis adæquatæ, imo privatione nonunquam etiam beneficii... juxta nonnula Con- 
ciliorum Dice. decreta obligati estis, præprimis suffragiis Miss: sacrificii... tum diebus Dom. tum festis 
sive adhuc vigentibus sive a. 1771 abrogatis, sedulo juvetis. Quodsi Aliqui onus persolvendi pro po- 
pulo Missam festis illis sublatis hucusq. neglexerint, absolutionem quidem pro pr:eterito a Clementis- 
simo Papa Nostro appromissam habent; attamen hane suffragiorum lacunam Parochianis tempore a 
stipendiis libero, applicatione Missarum pro eorum salute explere satagendo, a momento, quo Currenda 
præsens ad manus Vestras devenerit, diebus olim festis et sæpe memoratis, fructus immaculats hostiæ 
cunctos pro populo offeratis, eumq. ad frequentandum sacrum diebus toties attactis flectatis. 

Insuper commendamus, ut officium hocce, quod acerevit resuscitatum, jam Tabelle funda- 
tionum in Sacristia, jam Conspectibus fundat? inseraiis, et si quidam e ratione sufficiente dispensatio- 
nem ab onere 19 Missarum annuo Romanam in posterum anhelarent, libellum supplicem motivis soli- 
dis exornatum ad Nos, attamen ante exordium anni 1889. expedire hisce authorisantur. 

Tenor Epistole encycliez prselaudatz est sequens: 

„Venerabilibus Fratribus Patriarchis, Primatibus, Archiepiscopis, Episcopis, aliisque locorum Ordinariis 
Gratiam et Communionem cum Apostolica Sede habentibus 


PIUS PAPA IX. 


SALUTEM ET APOSTOILECANM BENEDICTIONEM! 
VENERABILES FRATRES! 


Amantissimi Redemptoris Nostri Christi Jesu Unigeniti Filii Dei tanta fuit erga 
homines benignitas et caritas, ut, veluti optime nostis, Venerabiles Fratres! bumana indutus 
natura non solum swvissimos pro nostra salute cruciatus, atrocissimamque crucis mortem per- 
peti, verum etiam in augustissimo sui corporis, sanguinisque sacramento nobiscum semper mo- 
rari, ac nos peramanter pascere et nutrire voluerit, quo ipse in caelum rediens ad dexteram 
Patris nos et sui nominis praesentia, et tutissimo spiritualis vitae praesidio communiret. Neque 
contentus nos tam insigni, ac plane divina dilexisse caritate, beneficia beneficiis cumulans, 
suique in nos amoris divitias profundens effecit, ut probe intelligeremus, quod cum dilexisset 
suos, in finem dilexit eos. Namque se aeternum Sacerdotem esse. declarans. secundum. ordinem 
Melchisedech, suum in Catholica. Ecclesia Sacerdotium perpetuo instituit, et illud idem Sacri- 
ficium, quod ipse ad universum humanum genus a peccati jugo, ac daemonis captivitate vin- 
dicandum et redimendum in ara crucis, pretiosissimo suo sanguine effuso, semel peregit, pa- 
cificans sive quae in caelis sunt, sive quae in terra, usque ad consummationem saeculi per- 
manere decrevit, et quotidie fieri, ac renovari jussit per Sacerdotum ministerium, sola. offerendi 
ratione diversa, ut salutares uberrimique suae passionis fructus in homines semper redundarent. 
Siquidem in. incruento Missae sacrificio, quod. conspicuo. Sacerdotum ministerio: peragitur, illa 
ipsa vivifica litatur victima, quae Deo Patri nos reconciliavit, quaequae omnem merendi, pla- 

candi, impetrandi ac satisfaciendi vim habens „illam nobis mortem Unigeniti per mysterium 
reparat, qui licet resurgens a mortuis jam non moritur, et mors ei ultra non domina- 
bitur, tamen in semetipso immortaliter atque incorruptibiliter vivens pro nobis iterum in 
hoc mysterio sacræ oblationis immolatur“. S. Gregor. M. Dialog. lib. 4, cap. 58. Atque 
hec est munda illa oblatio, quam nulla offerentium indignitas ac malitia inquinare unquam po- 
test, et quam Dominus per Malachiam nomini suo, quod magnum futurum esset in gentibus, 
a solis ortu usque ad occasum in omni loco mundam offerendam esse przdixit, Malach. cap. 1. 
Qus quidem oblatio ineffabili prorsus fructuum ubertate redundans presentem sque ac futuram 
vitam complectitur. Ea enim oblatione placatus Deus gratiam, donumq. penitentie concedens, 
crimina et peccata etiam ingentia dimittit, ac licet peccatis nostris graviter offensus ab ira ad 
misericordiam, a juste animadversionis severitate ad clementiam traducitur; et temporalium 
poenarum reatus et obligatio dissolvitur; ea defunctorum in Christo anim: nondum ad plenum 
purgate sublevantur; et obtinentur quoque temporaria bona, si tamen potioribus non officiant; 
ea Sanctis, et. in primis Immaculate Sanctissimeq. Dei Genitrici Virgini Mariæ eximius qui~ 
dam honor, cultusque conciliatur. Quocirca ex Apostolorum traditione divinum Missæ sacrifi- 
cium offerimus „pro communi Ecclesiarum pace, pro recta mundi. compositione, pro imperatoribus, 
militibus, sociis, pro iis, qui infirmitatibus laborant, qui afflictionibus premuntur, et universim 
pro omnibus, qui opis indigent, et pro defunctis in purgatorio degentibus, maximum hoe. ere- 
dentes adjumentum illis animabus fore, pro quibus oratio defertur, dum sancta et perquam 
tremenda. coram” jacet victima. S. Cyril. Hierosol. Cateches. 23, Mystag. 5 de sacra Liturg. 

Cum igitur nihil sit majus, nihil salutarius, nibil sanctius, nihil divinius incruento 
Missz sacrificio, quo idem corpus, idem sanguis, idem Deus et Dominus Noster Jesus Chri- 
stus Deo. pro omnium salute in altari per Sacerdotes offertur, et immolatur; iccirco Sancta 
mater Ecclesia tanto divini sui Sponsi ditata thesauro nunquam destitit omnem curam, operam, 
dilisentiamq. in id conferre, ut tam tremendum mysterium a. Sacerdotibus, quanta maxima fieri 
posset, interiore cordis munditia ac puritate perageretur, debitoque sacrarum crremoniarum 
ac rituum apparatu, cultuq. celebraretur, ut ipsius mysterii magnitudo et majestas vel externa . 
quoque specie magis eluceat, et fideles ad rerum divinarum, que in tam admirabili aci vene- 
rando Sacrificio occulte continentur, contemplationem excitentur. Ac pari sollicitudine, studioq. 
ipsa pientissima Mater nunquam cessavit suos fideles filios commonere, hortari, et inflammare, 
ut ea, qua oportet, pietate, veneratione ac devotione ad hoc divinum Sacrificium frequentissime 
convenirent, preecipiens, ut eidem omnibus de præcepto festis diebus ipsi interesse omnino de- 
berení, animis ad illud, oculisq. religiosissime intenti, quo divinam exinde misericordiam, om- 
niumq. bonorum copiam sibi felicissime comparare possent. , 

Jam vero cum omnis Pontifex ex homminibus assumptus, pro hominibus constituatur 
in iis, que sunt ad Deum, ut offerat dona et sacrificia pro peccatis, tum pro egregia vestra 
sapientia apprime cognoscitis, Venerabiles Fratres, sacrosanctum Misse sacrificium ab anima- 
ium pastoribus esse applicandum pro populo eorum curse commisso, et hujusmodi obligationem 

ex Divino precepto descendere juxta Concilii "Tridentini doctrinam, cum idem Concilium di- 
serüissimis, gravissimisq, verbis edoceat „praecepto divino mandatum esse omnibus, quibus 
animarum cura commissa est, oves suas agnoscere, pro his sacrificium offerre.* Concil. 
Trid. Sess. 23. cap. 1. De Reformat. Notissime quoque vobis sunt felicis recordationis Be- 
nedicti XIV Decessoris Nostri Littere die 19. Augusti anni 1744 date, quibus de hac obli- 
gatione copiose, sapienterq. loquens, ac "l'ridentinorum Patrum mentem uberius explicans et 
confirmans, ad omnes controversias, questiones dubitationesque amovendas, clare aperteq. de- 
claravit et constituit, parochos, aliosque omnes animarum curam actu habentes debere Misse 
sacrificium pro populo sibi concredito peragere omnibus Dominicis aliisque de precepto festis 
diebus, et illis etiam, quibus ipse in nonnullis Diccesibus dierum de præcepto festorum nume- 
rum imminuens permiserat populis in servilia opera incumbere, sed caverat tamen, ut ipsi po- 
puli obligationi de Sacro audiendo satisfacere deberent, Bened. XIV. Litt. Encycl. „Cum semper 
oblatas Die 19. Augusti 1744. Non mediocri certe jucunditate perfundimur, Venerabiles 
Fratres, cum ex relationibus, quas de vestrarum Diccesium statu cum summa vestri nominis 
laude, ac pari animi Nostri gaudio ad Nos, et hane Apostolicam Sedem veluti officii vestri 
ratio postulat, mittendas curatis, agnoscamus, animarum curatores hujusmodi sui muneris obli- 
gationem diligenter implere Dominicis et aliis, qui adhue ex precepto servantur, diebus, quibus 
Misses sacrificium pro populo sibi tradito celebrare haud omittunt. Sed minime ignoramus, plu- 
ribus in locis id a parochis jamdiu prætermitti solere aliis diebus, qui antea veluti festi de 
precepto erant colendi juxta Constitutionem felicis memorie Urbani VIII Decessoris pariter 
Nostri, Urban. VIII Constit. „Universa per orbem“ ldib. Septembr. 1642. et quihus hec 
Apostolica Sedes annuens variis Sacrorum Antistitum postulationibus, ac pre oculis babens 
causas, rationesque ab ipsis expositas, dum imminuit festos de precepto dies, non solum per- 
misit, ut populi servilibus operibus vacare possent, verum etiam indulsit, ut ipsi ab obligatione 
audiendi Sacram essent exempti. Ubi enim hec benigna Sancte Sedis Indulta in lucem pro- 
dierunt, statim plurium regionum parochi existimantes, se hisce diebus ita reductis solutos esse 
ab obligatione peragendi Sacrum pro populo, obligationem ipsam implere plane neglexerunt. 
Hine porro invaluit consuetudo, ut earumdem regionum Parochi commemoratis diebus sacro- 
sanctum Misse sacrificium pro populo applicare cessaverint, nec defuere, qui ejusmodi con- 
suetudinem tueri ac defendere non dubitarunt. 

Nos igitur de spirituali universi Dominici gregis Nobis divinitus commissi bono vel 
maxime solliciti, ac non parum dolentes, ex hujusmodi pretermissione fideles illorum locorum 
populos maximis spiritualibus fructibus privari, tanti momenti negotio occurrere statuimus, cum 
presertim noscamus, hanc Apostolicam Sedem docuisse, parochos diebus festis etiam reductis 
debere Sacrum pro populo celebrare, Et sane quamvis Romani Pontifices Decessores Nostri 
enixis Sacrorum Antistitum petitionibus, ac variis pluribusq. fidelium populorum indigentiis, et 
gravibus rerum temporum ac locorum rationibus permoti festos de precepto dies imminuendos 
censuerint ac simul benigne concesserint, ut populi hisce diebus servilia opera libere exerce- 

rent, quin Sacrum audire deberent, tamen iidem Prædecessores Nostri in hisce Indultis tribu- 
endis integram inviolatamq. legem esse voluerunt, ut scilicet praedictis diebus nihil in Eccle- 
siis unquam innovaretur quoad consuetum divinorum officiorum ordinem et ritum, utque omnia 
eo prorsus modo peragerentur, quo antea peragi solebant, eum enunciata Urbani VIII. Con- 
stitntio plene vigeret, qua festi de praecepto dies servandi fuerant praescripti, Ex quo parochi 
vel facile intelligere poterant, se illis diebus minime expeditos esse ab obligatione applicandi 
pro populo Missam, quae potissima ritus pars est, animo praesertim reputantes Pontificia Re- 
scripta eo plane, quem prae se ferunt, sensu esse omnino accipienda, et illa strictissimae esse 
interpretationis. Accedit etiam, ut haec Sancta Sedes in plurimis peculiaribus casibus de 
hujusmodi parochorum onere consulta haud omiserit per suas praesertim Congregationes 
sive Concilii, sive Fidei propagandae, sive Sacrorum Rituum, sive etiam per Sacram 
Ponitentiariam saepissime respondere et edicere, parochos eidem oneri esse obnoxios ap- 
plicandi pro populo Missam illis etiam diebus, qui de festorum ex praecepto dierum numero 
fuerant sublati. 

Itaque rebus omnibus maturo examine perpensis, atque in consilium adhibitis nonnul- 
lis Venerabilibus Fratribus Nostris S.R. E. Cardinalibus Nostrae Congregationis "T'ridentinis 
Decretis tuendis, interpretandisque praepositae, hane Vobis, Venerabiles Fratres, encyclicam 
Epistolam scribendam esse censuimus, ut certam et constantem normam legemq. constituamus 
ab omnibus parochis sedulo, diligenterq. observandam, Quamobrem hisce Litteris declaramus 
statuimus atque decernimus, parochos, aliosque omnes animarum curam actu gerentes sacro- 
sanctum Missæ sacrificium pro populo sibi commisso celebrare, et applicare debere tum om- 
nibus Dominicis, alisq. diebus, qui ex precepto adhue servantur, tum čis etiam, qui ex 
hujus Apostolice Sedis indulgentia ex dierum de praecepto festorum numero sublati, ac 
translati sunt, quemadmodum ipsi animarum curatores debebant, dum memorata Urbani VIII 
Constitutio in pleno suo robore vigebat, antequam festivi de precepto dies imminuerentur, et 
transferrentur. Quod vero attinet ad festos translatos dies id unum excipimus, ut scilicet 
quando una eum solemnitate divinum officium translatum fuerit in Dominicum diem, vna tan- 
tum Missa pro populo sit a parochis applicanda, quandoquidem Missa, qu» precipua divini 
officii pars est, una simul cum ipso officio translata existimari debet. 

Nune vero paterni animi Nostri caritate illorum parochorum tranquilitati prospicere 
volentes, qui ob asseríam consuetudinem memoratis diebus Missam pro populo applizare omi- 
serunt, eosdem parochos ab omnibus quibusque praeteritis omisstonibus Auctoritate Nostra 
Apostolica plenissime aósolvimus. Et quoniam non desunt animarum curatores, qui peculiare 
aliquod reductionis, uti dicunt, Indultum ab hae Apostolica Sede obtinuere, concedimus, ut ipsi 
hujusce indulti beneficio perfrui pergant juxta tamen conditiones in Indulto expressas, et donec 
parochorum officium exercuerint in. paroeciis, quas in presentüarum regunt et adiinistrant. 

Dum autem hee statuimus, et indulgemus, in eam profecto spem erigimur fore, 
Venerabiles Fratres, ut parochi majore usque animarum studio et amore incensi huic obliga- 

tioni: applicandi Missam pro populo diligentissime ac religiosissime satisfacere glorientur serio 
considerantes uberrimam cælestium presertim munerum, ac bonorum copiam, qui ex hac in- 
cruenti, divinique Sacrificii applicatione in christianam plebem eorum cure commissam abunde 
redundat, Cum vero Nos minime lateat, peculiares: casus contingere posse, in quibus pro re 
ae tempore aliqua hujus obligationis remissio. parochis sit tribuenda, sciatis velimus, ab 
omnibus Nostram Concilii Congregationem | unice. esse adeundam ad hujusmodi «obtinenda 
indulta, illis dumtaxat exceptis, qui a Nostra Congregatione fidei propagande. przposita. pen- 
dent, cum opportunas utrique Congregationi contulerimus facultates. 

Nihil plane dubitamus, Venerabiles Fratres, quin pro eximia vestra episcopali solli- 
eitudine omnibus. et. singulis. vestrarum Diccesium parochis, nulla interposita mora, sedulo 
manifestare- velitis, que in hisce Nostris Litteris de eorum obligatiane applicandi pro populo 
sibi commisso sacrosanctum Missæ sacrificium suprema Nostra auctoritate confirmamus, ac 
denuo constituimus, volumus, precipimus, et mandamus. Ac persuasissimum quoque Nobis est, 
Vos maximam adhibituros esse vigilantiam, ut animarum curatores hanc etiam sui muneris 
partem diligenter impleant, ac studiose observent, quae a Nobis in hisce Litteris statuta atque 
sancita sunt, Optamus autem, ut harum Litterarum exemplar in Tabulario episcopalis cujusque 
vestrum Curiae perpetuo asservetur. 

Cum autem, Venerabiles Fratres, probe noscatis, sacrosancto Missæ sacrificio ma- 
gnam fidelis populi contineri eruditionem, ne intermittatis unquam. parochos presertim, aliosque 
divini verbi praecones, et eos, quibus demandatum est munus erudiendi christianum populum, 
monere, hortari, ut fidelibus populis tam sancti tamque admirabilis Sacrificit necessitatem, 
` praestantiam, magnitudinem, finem, fructus studiosissime et accuratissime exponant, ex- 
plicent, ac simul fideles ipsos excitent, inflamment, quo eidem Sacrificio ea qua par est 
fide, religione ac pietate frequentissime intersint, ut divinam misericordiam, et omne, quo 
indigent, beneficiorum genus sibi comparare queant. Neque desinatis, omnem operam et indu- 
striam impendere, ut vestrarum Diccesium Sacerdotes ea morum integritate, gravitate, ea- 
que totius vitae innocentia, sanctitate emineant, quae illos omnino decet, quibus unis datum 
est divinam consecrare Hostiam, ac tam sanctum, tamque tremendum perficere Sacrificium. 
Quocirca omnes sanctissimo Sacerdotio initiatos etiam atque etiam monete, urgete, ut serio 
meditantes ministerium, quod. acceperunt in Domino, illud impleant, et continenter memores di- 
gnitatis, ae caelestis potestatis, qua praediti sunt, virtutum omnium splendore, ac salutaris 
doctrinae laude refulgeant, summaque animi contentione in divinum cultum, divinasque 
res. et animarum salutem incumbant, ac seipsos hostiam vivam et sanctam Domino ex- 
hibentes, et mortificationem Jesu in suo corpore. semper circumferentes puris manibus, 
et mundo corde placationis Hostiam rite offerant Deo pro sua ac totius mundi salute. 

Denique nihil Nobis gratius, Venerabiles Fratres! quam hac etiam uti occasione, 
ut iterum testemur, et confirmemus praecipuam, qua Vos omnes in Domino prosequimur, be- 
nevolentiam, ac simul Vobis addamus animos, u majore usque alacritate pergatis omnes gra- 

vissimi pastoralis vestri muneris partes strenue ac sedulo obire, et intentissimo studio dilecta- 
rum ovium saluti incolumitatique consulere, 

Pro certo habete, Nos paratissimos esse d ea omnia libentissime agenda, quae ad 
majorem Vestram ac Diccesium vestrarum utilitatem. procurandam conducere posse noverimus. 
Interim vero caelestium omnium munerum. auspicem, ac studiosissimae Nostrae in Vos volun- 
iatis testem accipite Apostolicam Benedictionem, quam intimo cordis affectu Vobis ipsis, Ve- 
nerabiles Fratres, cunctisque Clericis, Laicisque fidelibus cujusque vestrum vigilantiae com- 
missis amantissime impertimur. 

Datum Romae apud Sanctum Petrum die IIl Maji Anno MDCCCLVIII. Pontifi- 
catus Nostri Anno Duodecimo.* 


Casus liturgici. 


I. Utrum sacerdos, qui valetudine gaudet, sed nec vi muneris, nec obligationis ob 
stipendium aut fundationem ad sacrificandum tenetur, se celebrationi Missae frequentissimae 
subducere possit sine culpa? 

Audiamus desuper Rituum Serutatorem Quarti in appendice de Sacrif. Missae q. 
3. punct. 2. et S. Alphonsum Ligori l. b.n. 359. Ille scribit ita: ,,Secluso impedimento do- 
cet (S. Thomas Aquin.) quam frequentissime offerri; consequenter quotidie, Unde Ven. Beda 
alegatus a Gabriele sic asserit: Sacerdos non legitime impeditus celebrare omittens, quantum 
in ipso est, privat SS. Trinitatem laude et gloria, angelos laetitia, peccatores venia, justos 
subsidio et gratia, in purgatorio existentes refrigerio, ecclesiam speciali Xti beneficio et seipsum 
medicina et remedio. 

Hic autem vir s. contendit: „Quapropter nescirem a culpa.... excusare sacerdotem illum, 
qui quotidie celebrare posset, (una. hebdomadis die excepta ob reverentiam) et sine ulla justa. 
causa, sed tantum ob desidiam a celebrando abstineret; sacerdos enim non solum pro se ce- 
lebrat, sed etiam pro bono totius ecclesiae populiq. christiani, cujus minister et intercessor est 
constitutus, juxta illud Apostoli Heb. 5. 1. 

Il. In hac illave parochia, ubi 2 adsunt Presbyteri, Parochus et Vicarius, consue- 
tudo viget, ut diebus Dominicis et festis: per turnum Parochus sive Vicarius Missam solemnem 
(summam) pro parochianis applicet... licetne? 

Nequaquam, nam parochus épsemet nisi legitima causa impediatur, pro populo sa- 
erificium Missae applicare tenetur, ita antea et nuperrime, videlicet 25, Sept. 1847 decidit 
SS. RR. Congregatio... ad quaestionem: Quid censeri debeat de consuetudine, vi cujus 
parochus diebus dom. et fest. Missam privatam pro pio aliquo benefactore applicat, et 
nullo legitimo impedimento detentus, onus celebrandi Missam pro populo, in alium sa- 
cerdotem transfert... verbis claris: consuetudinem, de qua agitur, non esse attendendam. 

WI, Ergone Parochus Summam semper celebrare, eamq. pro populo applicare tenetur? 

Populus quidem fidelis autumat, summum sacrum pro se applicari; attamen Parocho 


s B Fue 


licet, Missam etiam privatam, vel aliam e. g. primariam offere pro parochianis, quo in casu 
Cooperator vel alius Missam solemnem, summam celebrans, eam ad propriam intentionem 
applicare potest. Hoc concluditur e responso SS. RR. Cong. de 27. Feb. 1847. 22. Jul. 
1848 (c. ad quaestionem: Parochus hic et nunc aliquem substituit, qui die dominica 
cantat summum sacrum, (quod hic posse censetur per consuetudinem) an parochus » 
privatim celebrans possit applicare pro suis, teneturve procurare, ut pro populo ap- 
plícetur summum sacrum?... 

- IV. Au Parochi Cathedralium. et Collegiatarum , qui sunt primae dignitates, vel 
membra earumdem, excusentur ab applicatione sacrificii diebus dominicis et festis per missam 
conventualem , quae in choro quotidie canitur; an ultra praedictam conventualem Parochi su- 
pradicti teneantur celebrare et applicare supradictis diebus pro parochianis? 

Non excusantur, sed tenentur. SS. RR. Congr. de 31. Mart. 1708. 

V. Sed quid tune, quando per turnum ad supradictos Parochos spectat Missam con- 
ventualem canere diebus dom. et festis; teneanturne iidem celebrare facere pro parochianis 
aliam Missam propriis sumptibus? 

Eodem decreto de 31. Mart. 1708 iis obligatio imponitur procurationis Missae per 
alios absolvendae. 

Sed quae ratio esse potest, ut Parochi stringantur dps, diebus Dom. et fest. per 
se non per alios applicare Missam quameumq. pro parochianis? 

Non alia certe, quam haec, ut ipsis, his saltem diebus, in memoriam revocetur in- 
timus nexus, qui intercedit inter pastorem et oviculas, charitas et zelus fervidissimus ratione 
salutis fidelium sibi non alit commissorum... quo excellere obligatur quisq. beneficiatus. 


N. 2$16. 2400. 2452. 
OgLloszenie $mierci 2 Konfratrów St, w, m. a innego nieeztonka. 


JX. Jan Baükowski Pleban w Bienkówce umart d. 15. Lipca a JX. Józef Sto- 
dykiewics Proboszez w Nowym Wisniezu umar? d, 28. Sierpnia b. r. 

Kap/ani należący do Stowarzyszenia wzajemnych modłów o szczęśliwą godzinę 
śmierci, zechcą za duszę powyżéj rzeczonych wspóřczłonków Stowarzyszenia, według przy- 
jetego na sig zobowiązania, po 1 Mszy św. odprawić. 

Na koniec dusze $. p. Wojciecha Kalatowicza, Plebana Greboszow. 7. Wrzesnia 
r, b. zmarłego pobożnym modfom poleca sie niniejszém. 


Illmo Praesule iter faciente E CGonsistor l0 Episcopali 


Franciscus Szlosarezyk Tarnoviae, die 11. Sept. 1858. 


Praeposit. Capit. & Officialis. 
PAULUS PIKULSKI], Cancellarius. 


Typis Anastasii Businowski Tarnovie. 


